Nórsky finančný mechanizmus - všeobecne

Finančný mechanizmus Európskeho hospodárskeho priestoru a Nórsky finančný mechanizmus predstavujú príspevky prispievateľských krajín, t.j. Nórska, Islandu a Lichtenštajnska viacerým členským štátom Európskej únie. Príspevok pre Slovenskú republiku v rokoch 2009-2014 je viac ako 80 mil. eur a rozdeľuje sa medzi deväť programov:

1. Prispôsobenie sa zmene klímy
2. Miestne a regionálne iniciatívy na zníženie národných nerovností a podporu sociálnej inklúzie
3. Ochrana a revitalizácia kultúrneho a prírodného dedičstva a podpora diverzity v kultúre a umení v rámci európskeho kultúrneho dedičstva
4. Zelené inovácie v priemysle
5. Domáce a rodovo podmienené násilie
6. Cezhraničná spolupráca
7. Štipendijný program
8. Globálny fond pre dôstojnú prácu a tripartitný dialóg
9. Fond pre mimovládne organizácie

Prvých šesť programov spravuje Úrad vlády SR, ostatné majú buď medzinárodného správcu alebo tento správca ešte nebol ustanovený.

PROGRAM 1. Prispôsobenie sa zmene klímy

Finančný príspevok: 12 463 750,00 Eur

Správca programu: Úrad vlády Slovenskej republiky

Program sa bude zameriavať na implementáciu stratégií a opatrení, ktoré budú posilňovať odolnosť voči povodniam a suchu na Slovensku. Program sa taktiež zameria na zvyšovanie expertných kapacít vo vzťahu voči povodniam a suchu a na zvyšovanie povedomia verejnosti. Cieľom je nájsť ekonomicky efektívne a environmentálne udržateľné adaptačné opatrenia prostredníctvom radu opatrení založených na zmene využitia krajiny. Výsledky budú zahŕňať:

- zadržiavanie dažďovej vody a protierózne opatrenia.

- rôznorodé mechanizmy zadržiavania a recyklácie vody.

- systémy zachytávania a zadržiavania dažďových vôd na školách - zelené strechy, dažďové záhrady, schémy recyklácie a využitia dažďových vôd.

Program bude implementovaný prostredníctvom výziev na predkladanie projektov zameraných na nasledujúce geografické a tematické oblasti:

Opatrenie 1: "Prosperujúci Zemplín"

Toto opatrenie by malo reprezentovať riešenia pre poľnohospodársky región ovplyvnený častými extrémami počasia, opakovanými povodňami, extrémnym suchom, zvyšovaním teplôt, eutrofizáciou a starnutím vôd vo vodných rezervoároch.

Celkový objem: 3 700 000€

Opatrenie 2: "Vody Hornej Nitry pre jej ľudí".

Toto opatrenie by malo reprezentovať riešenia pre región ovplyvnený ťažkým priemyslom a poklesom výdatnosti termálnych/minerálnych vôd majúce vplyv na jeho kúpeľný priemysel.

Celkový objem: 3 200 000€

Opatrenie 3: "Zdravé mestá"

Toto opatrenie by malo reprezentovať riešenia pre mestá ovplyvnené znížením vlhkosti vzduchu v dôsledku urbanizácie a zmeny mikroklímy. Oprávneným žiadateľom budú Mestá alebo mestské časti s viac ako 20 000 obyvateľmi a katastrálnym územím najmenej 300 ha.

Celkový objem: 4 000 000€

Opatrenie 4: "Modré školy" (malá grantová schéma).

Malá grantová schéma sa bude zameriavať na zvýšenie vzdelania a povedomia o vode týkajúce sa výziev a riešení.

Celkový objem: 2 723 325€

PROGRAM 2. Sociálna inklúzia

Finančný príspevok: 1 000 000,00 Eur

Správca programu: Úrad vlády Slovenskej republiky

Program pozostáva z otvorenej výzvy a 2 preddefinových projektov.

Opatrenie 1: Otvorená výzva

Malé granty na podporu rómskej inklúzie a interkulturálnych projektov na základných a stredných školách.

Opatrenie 2: Preddefinovaný projekt

Vytvorenie akreditovaného študijného programu rozširujúceho vzdelávania zameraného na rómsky jazyk a kultúru.

Opatrenie 3: Preddefinovaný projekt

Vytvorenie akreditovaného študijného programu inovatívneho vzdelávania pre pedagogických zamestnancov základných škôl za účelom zvýšenia ich interkulturálnych kompetencií vo vzdelávacom procese rómskych žiakov.

Oprávnení žiadatelia:

Opatrenie 1:

Pravidlá oprávnenosti žiadateľov sú uvedené v Článku 6.2 Nariadenia. Špecifikácie vzťahujúce sa k programu:

* Základné a stredné školy (priamo alebo prostredníctvom ich zakladateľa) s výnimkou škôl, ktoré sú v čase predloženia žiadosti o projekt príjmateľmi prostriedkov z ESF – Operačný program Vzdelávanie v rámci prioritnej osi 3 „Podpora vzdelávania osôb s osobitnými vzdelávacími potrebami“, opatrenie č. 1 Zvyšovanie vzdelanostnej úrovne osôb s osobitými vzdelávacími potrebami“.

Minimálna a maximálna suma projektového grantu:

Opatrenie 1:

V zmysle výnimky podľa čl. 5.4.8 Nariadenia, minimálna čiastka grantovej pomoci je stanovená na 5 000 €. Maximálna čiastka by nemala presiahnuť 40 000 €.

Výška dotácie:

Granty z programu budú tvoriť 100% oprávnených projektových nákladov. Žiadne náklady v projekte nemusia byť hradené, ani zabezpečené prijímateľom.

PROGRAM 3. Kultúrne dedičstvo

Finančný príspevok: 10 505 000,00 Eur

Správca programu: Úrad vlády Slovenskej republiky

Preddefinované projekty: Možný preddefinovaný projekt Riaditeľstva pre kultúrne dedičstvo

Malá grantová schéma: nie menej ako 10% z celkových oprávnených výdavkov alokovaných v rámci programu bude alokovaných oblasti 17, konkrétne do súčasného umenia a kultúry a podpory dvojstranných výmen v oblasti živého umenia a kultúry.

Návrh zamerania programu bol v auguste 2012 poslaný na opätovné schválenie.

Očakávané výsledky:

* obnova, ochrana a rekonštrukcia kultúrnych pamiatok, sprístupnenie kultúrnych pamiatok verejnosti;
* zvýšenie povedomia o kultúrnej rozmanitosti a posilnenie interkultúrneho dialógu

Navrhované aktivity:

Zachovanie a revitalizácia kultúrneho a prírodného dedičstva: Aktivity, ktoré môžu byť podporené v rámci každého programu, sa budú líšiť v závislosti na zvolených očakávaných výsledkoch. Nižšie je uvedených niekoľko príkladov na ilustráciu toho, čo je možné podporiť:

* Podpora opatrení na konzerváciu a obnovu pamiatok /nálezísk a predmetov kultúrneho dedičstva;
* Podpora revitalizácie kultúrneho dedičstva pomocou nového a inovatívneho využitia starých a/alebo opustených budov;
* Podpora tréningových a spôsobilosť tvoriacich programov: metodológia, spôsob prístupu, riadenie, tradičné zručnosti;
* Podpora rozvoja ekoturistiky a iných udržateľných iniciatív v rámci cestovného ruchu v mieste a okolí zvolených prírodných a kultúrnych oblastí, napr. chránené oblasti a pamiatkové zóny;
* Podpora opatrení na ochranu oblastí kultúrneho a prírodného dedičstva pred znehodnotením v dôsledku neudržateľného komerčného rozvoja;
* Podpora rozvoja národných stratégií a praxe v riadení sektora kultúrneho dedičstva.

Podpora rozmanitosti v oblasti kultúry a umenia v rámci európskeho kultúrneho dedičstva: Aktivity, ktoré môžu byť podporené v rámci každého programu, sa budú líšiť v závislosti na zvolených očakávaných výsledkoch. Nižšie je uvedených niekoľko príkladov na ilustráciu toho, čo je možné podporiť:

* Podpora predstavení neznámych a nevypovedaných príbehov v múzeách a iných dejiskách;
* Podpora dokumentačných projektov vrátane filmovania/ video dokumentácie súčasnej kultúry a histórie kultúry a projekty zamerané na zber a rozširovanie múzejných a archívnych materiálov;
* Podpora aktivít spojených s úlohou kultúry v informačnej spoločnosti, ako napríklad digitalizácia filmoték a archívneho materiálu, výmena znalostí a technických riešení pri záchranných procedúrach a pri dlhodobom uskladnení a vývoj metodológií pre digitálnu prezentáciu;
* Podpora prezentácie kultúry a kultúrnej histórie menšín na kultúrnych podujatiach;
* Podpora opatrení na zlepšenie spolupráce medzi odborníkmi a subjektmi z oblasti kultúry;
* Podpora prehlbovania spôsobilosti pomocou výmeny praktických informácií z kultúrnej oblasti.

PROGRAM 4. Zelené inovácie v priemysle

Finančný príspevok: 14 628 000,00 Eur

Správca programu: Úrad vlády Slovenskej republiky

Donorský partner programu: Innovation Norway

Hlavné zameranie: zvýšenie tvorba zelených pracovných miest a podpora zeleného podnikania

Program podporí:

* poľnohospodársku produkciu a zbieranie biomasy
* investície do logistických centier pre uskladnenie a spracovanie biomasy
* investícia do technológií na výrobu energie využívajúce biomasu

Indikátory výsledku podľa schválenej Programovej dohody

Počet vytvorených zariadení na výrobu energie využívajúcch biomasu 5 ks

Inštalovaný výkon zariadení na výrobu energie využívajúcich biomasu 10 MW

Počet vytvorených logistických centier 5 ks

Počet výrobcov biomasy podporených s cieľom zvýšiť produkciu poľn. Biomasy 15 ks

Počet nových technológií/postupov vrátane IT zavedených v prijímateľskom štáte 5 ks

Oprávnení žiadatelia

malé a stredné podniky so sídlom v SR

Výška dotácie

80 % z oprávnených výdavkov

PROGRAM 5. Domáce násilie

Finančný príspevok: 7 000 000,00 Eur

Správca programu: Úrad vlády Slovenskej republiky

Donorský partner programu: Nórske riaditeľstvo pre zdravie a Rada Európy

Očakávané výstupy:

1. Podpora existujúcich alebo vybudovanie nových služieb určených špecificky pre ženy ohrozené násilím a zažívajúce násilie a ich deti – azylové domy pre ženy a poradenské centrá – na celom Slovensku; zariadenia spĺňajúce minimálne európske štandardy, reflektujúce ľudsko-právny prístup a špecifické potreby cieľovej skupiny, prihliadajúce na ženy s kumuláciou znevýhodnení (etnicita, národnosť, zdravotný stav, vek, a pod.)

2. Vytvorené Koordinačno-metodologické centrum na národnej úrovni, ktoré bude slúžiť aj ako „vlajková loď“ – príklad dobrej praxe a bude metodicky riadiť a koordinovať poskytovanie služieb a inštitucionálnu pomoc na úrovni regionálnych zásahových tímov

3. Odborné vzdelávanie pomáhajúcich profesií participujúcich na prevádzkovaní sociálnych a zdravotných služieb, polície, súdov a podobne a vytvorená metodológia a príručky pre ich odbornú prípravu a vzdelávanie

4. Vytvorené a overené metodiky a smernice pre štandardné postupy pre prácu v krízovej intervencii na pomoc ženám zažívajúcim násilie alebo ohrozené násilím

5. Metodologická podpora a uskutočnené výskumy a štatistiky týkajúce sa násilia páchaného na ženách

6. Uskutočnené mediálne a vzdelávacie kampane

7. Odborné vzdelávanie pomáhajúcich profesií participujúcich na prevádzkovaní sociálnych a zdravotných služieb, polície, súdov a podobne a vytvorená metodológia a príručky pre ich odbornú prípravu a vzdelávanie

8. Metodologická podpora a uskutočnené výskumy a štatistiky domáceho násilia, okrem rodovo podmieneného násilia

9. Podporené služby pre obete domáceho násilia s inštitucionálnym posilnením zlepšenia kvality, rozsahu a dostupnosti služieb

10. Vypracované metodológie a smernice pre štandardné postupy pre prácu v krízovej intervencii a odborná príprava pomáhajúcich profesií pre prácu s obeťami domáceho násilia podľa štandardov

Opatrenia podporené v rámci programu:

Opatrenie 1: Vytvorenie azylových domov pre ženy

Opatrenie 2: Vytvorenie nových služieb pre ženy ohrozené násilím a zažívajúce násilie a ich deti – poradenské centrá (malá grantová schéma)

Opatrenie 3: Podpora existujúcich poradenských centier pre obete domáceho násilia (malá grantová schéma)

Opatrenie 4: Podpora existujúcich poradenských centier pre ženy ohrozené násilím a zažívajúcich násilie a ich deti

Oprávnení žiadatelia

Pravidlá oprávnenosti žiadateľov sú stanovené v článku 6.2 Nariadenia. Špecifikácie vzťahujúce sa k programu:

Opatrenie 1:

Registrovaní poskytovatelia sociálnej starostlivosti.

Opatrenie 2:

Právnické osoby, ktoré momentálne neposkytujú sociálne služby v oblasti násilia páchaného na ženách.

Opatrenie 3:

Registrovaní poskytovatelia sociálnej starostlivosti aktívne poskytujúci sociálne služby v oblasti domáceho násilia.

Opatrenie 4:

Neformálne konzorciá registrovaných poskytovateľov sociálnej starostlivosti v spolupráci s jedným prijímateľom a minimálne 3 partnermi, kde jeden z partnerov nie je registrovaným poskytovateľom sociálnej

starostlivosti, ale je aktívny v predmetnej oblasti.

Výška podpory

Opatrenie 1: Minimálna čiastka grantovej pomoci je stanovená na 170 000 €, maximálna čiastka by nemala presiahnuť 1 mil €.

Opatrenie 2 (malá grantová schéma): Minimálna čiastka grantovej pomoci je stanovená na 5 000 €, maximálna čiastka by nemala presiahnuť 170 000 €.

Opatrenie 3 (malá grantová schéma): Minimálna čiastka grantovej pomoci je stanovená na 5 000 €, maximálna čiastka by nemala presiahnuť 170 000 €.

Opatrenie 4: Minimálna čiastka grantovej pomoci je stanovená na 170 000 €, maximálna čiastka by nemala presiahnuť 600 000 €.

Výška dotácie

Granty v tomto programe nepresiahnu 90% celkových oprávnených nákladov projektu v prípade MVO a 85% celkových oprávnených nákladov v prípade verejných alebo súkromných inštitúcií. Zvyšné náklady projektu budú poskytnuté alebo zaobstarané prijímateľom.

viac informácií: [http://www.eeagrants.sk](http://www.eeagrants.sk/)

verejne sprístupnené dielo MEDIA COELI ® podmienky: [www.mediacoeli.sk](http://www.mediacoeli.sk/detail-29-mediacoeli_Licenčná_dohoda_na_verejne_sprístupnené_diela_MEDIA_COELI_®.html)

Váš konzultant: